cyanic-selkie/wikianc huggingface dataset:
Roman Červenka
Roman Červenka (født 10. desember 1985) er en tsjekkisk profesjonell ishockeyspiller som spiller for den sveitsiske klubben SC Rapperswil-Jona Lakers i National League (NL). Han har tidligere spilt for HC Slavia Praha i den tsjekkiske Extraliga, Avangard Omsk, HC Lev Praha og SKA St. Petersburg Kontinental Hockey League (KHL) og Calgary Flames i National Hockey League (NHL). Han var beste målscorer i KHL i 2010/11-sesongen og ble utvalgt til KHLs all-star lag i 2011/12-sesongen. Han vant Gagarin Cup med SKA St. Petersburg i 2014/15-sesongen.
Červenka har representert Tsjekkia internasjonalt og har spilt 111 landskamper og representert landslaget i én World Cup i ishockey (2016) og åtte VM-turneringer hvor høydepunktene var gullmedalje i 2010 og bronse i 2011. Han har deltatt i fire OL-turneringer (2010, 2014, 2018 og 2022).
Mesnavassdraget
Vassdragets sentrum er innsjøene Nord-Mesna og Sør-Mesna. Disse forbindes med den korte Bustokkelva. Her ligger tettstedet Mesnali.
Vassdragets hovedelv er Mesnaelva, som drenerer Nord-Mesna til Mjøsa, og renner i stort fall ned mot Mjøsa gjennom Lillehammer sentrum. Fra Kanten til Mjøsa utgjør det naturlige elveløpet Mesnafossen.
Vassdragets høyestliggende vann ligger på grensen mellom kommunene Lillehammer og Øyer. Det er Reinsvatnet 905 moh., som dreneres gjennom elva Nordåa til Mellsjøen 893 moh., elva Stuva til Kroksjøen 882 moh., Fjellelva til Sjusjøen, Tyria til Bustokkelva ved Mesnali.
Jarle Sanden
Jarle Sanden (født 19. september 1951 i Molde) er en norsk museumsdirektør. Han var fra 1994 til 2018 ansatt som direktør for Romsdalsmuseet i Molde. Han tok i 1979 magistergraden i etnologi ved Universitetet i Oslo på en avhandling om notfiske på øya Gossen på Romsdalskysten.
Han har en stor del av livet vært knyttet til Romsdalsmuseet, først i barneleikarringen, deretter som guide, særlig på museets fiskeriavdeling på Hjertøya. Fra 1980 ble han fast ansatt ved museet, og fra 1994 direktør.
Sanden har også i en periode vært turistsjef i Molde, og konsulent i Møre og Romsdal fylkeskommune.
Fra 2019 til 2022 var han direktør ved det nyetablerte regionmuseet Musea på Sunnmøre.
Sanden har forfattet en rekke bøker og artikler om kulturhistoriske tema.
Kluiverth Aguilar
Kluiverth Miguel Aguilar Díaz (født 5. mai 2003) er en peruansk fotballspiller som spiller for den engelske klubben Manchester City FC.
Torre HSBC
Torre HSBC er en skyskraper i Mexico by. Den står ved Ángel de la Independencia langs Paseo de la Reforma. Den er 136 meter høy og har 36 etasjer. Den sto ferdig i 2006 og huser banken HSBCs hovedkontor i Mexico.
Sondre Jelstad
Sondre Jelstad (født 1988) er en norsk tidligere judoutøver som representerte Drammen JC.
Han vant tre NM-gull og tre NM-bronse i perioden 2007–2013.
Ella Jones
Ella Randmæl Jones (født 27. april 1999) er en norsk padler som representerer Strand Kajakk-Klubb.
Hun vant 10 NM-gull og 19 NM-medaljer i perioden 2014–2019.
Anselmo Banduri
Anselmo Banduri (født 18. august 1671 eller 1675 i Ragusa (Dubrovnik) i Dalmatia, død 4. januar 1743 i Paris) var en lærd benediktiner, arkeolog og numismatiker fra Republikken Ragusa.
Banduri ble født i Ragusa i Dalmatia som Matteo (Matija) Banduri og sluttet seg til benediktinerne i ung alder og tok som munk navnet Anselmo. He studerte i Napoli, og ble til slutt sendt til Firenze, da et blomstrende sentrum for høyere studier. Her stiftet han bekjentskap med den berømte lærde benediktineren Bernard de Montfaucon, som på den tiden reiste i Italia på leting etter manuskripter for sin utgave av verkene til St. Johannes Khrysostomos. Banduri gjorde verdifulle tjenester for ham og ble til gjengjeld anbefalt til Cosimo III de' Medici, storhertugen av Toskana som leder for læresete for kirkelig historie ved Universitetet i Pavia. Det ble også foreslått at den unge benediktineren skulle sendes en periode til Paris for forberedelser, og spesielt å skaffe seg en sunn kritisk sans.
Etter et kort opphold i Roma, kom Banduri til Paris i 1702 og var ved klosteret Saint-Germain-des-Prés som betalende gjest fra storhertugen av Toscana.
Han ble raskt en disippel av de franske mauristene og begynte på verk om de anti-ikonoklastiske skriftene til Nikephoros av Konstantinopel, om skriftene til Theodor av Mopsuestia, og andre greske kirkelige forfattere. Banduri utga aldri disse verkene, men så sent som i 1722 kunngjorde han at det var like før fire foliobind ville komme ut. I mellomtiden ble han trukket til de rike bysantinsk manuskriptene og annet materiale i Bibliothèque Royale og Bibliothèque Colbert.
I 1711 utga han sin De Administrando Imperio (Imperium Orientale, sive Antiquitates Constantinopolitanae) i Paris, et illustrert dokumentarverk om Østromerriket, basert på greske middelaldermanuskripter, hvorav noen av dem for første gang ble omtalt. Han forsvarte seg også med hell mot Casimir Oudin, en eks-remonstratenser, som hadde angrepet ham med bakgrunn i annenhånds kunnskap om Banduris verk. I 1718 utga han også i Paris, to foliobind om keiserlige mynter fra Trajan til den siste Palaeologi (98-1453), Numismata Imperatorum Romanorum a Trajano Decio usque ad Palaeologos Augustos (supplert av Tanini, Roma, 1791). Om dette verket sier den fremstående numismatikeren Joseph Hilarius Eckhel, S.J., (Doctrina Nummorum I, cviii) at den inneholder få viktige bidrag. Samtidig roser han den bemerkelsesverdige bibliografien over emnet som Banduri prefikset til dette verket under tittelen Bibliotheca nummaria sive auctorum qui de re nummaria scripserunt, trykket igjen av Johann Albert Fabricius (Hamburg, 1719).
I 1715 Banduri ble utenlandsk æresmedlem av Académie des Inscriptions, og i 1724 utnevnt til bibliotekar for hertugen av Orléans; han hadde forgjeves forsøkt å få en lignende stilling i Firenze da den berømte Antonio Magliabechi døde.
Anselmo Banduri døde i Paris i 1743.
Othius
Othius er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet litt over 100 arter, fem av dem er funnet i Norge.
Utseende
Middelsstore (kroppslengde ca. 6-12 millimeter), lange og slanke, blanke, brunlige eller svarte kortvinger. Kroppen er sparsomt hårete, pronotum helt glatt. Hodet er tydelig lengre enn bredt, ganske flatt med små fasettøyne. Antennenes første ledd er forlenget, gjerne litt krumt kølleformet. Pronotum er minst så lang som bredt. Dekkvingene er ganske små, noen arter mangler flygevinger. Bakkroppen er sylindrisk, fint hårete og blank. Beina er korte og kraftige, gjerne gulrøde på farge. De ligner på artene i slekten Xantholinus men er ikke fullt så slanke, og kan kjennes på at dekkvingenes innerkanten (som danner sømmen mellom dekkvingene) er rette, ikke buede som hos Xantholinus.
Levevis
Som den slanke, kortbeinte kroppsformen kunne tyde på, er Othius-artene gravende og tilbringer mye av tiden under jorda. De kan også finnes under steiner. Som vanlig for kortvinger er de rovdyr som lever av ulike slags smådyr. Flere arter er vanlige i skogbunnen.
Serkin
Serkin er et etternavn som kan vise til:
Canadas Grand Prix 2013
Canadas Grand Prix 2013 (offisielt navn: Formula 1 Grand Prix du Canada 2013) var et Formel 1-løp som ble arrangert 9. juni 2013 på Circuit Gilles Villeneuve i Montréal, Canada. Det var det syvende løpet i -sesongen, og det 50. Canadas Grand Prix. Løpet ble vunnet av Red Bulls Sebastian Vettel, som startet fra pole position. På de neste plassene kom Fernando Alonso i Ferrari og Lewis Hamilton i Mercedes.
Løpet
Noter til tabellene:
Stillingen i mesterskapene etter løpet
Førermesterskapet
Konstruktørmesterskapet
Leptacinus
Utseende
Ganske små (kroppslengde 3-5,5 millimeter), lange og slanke, kortbeinte, blanke kortvinger. Kroppen er sparsomt hårete, svart med brunlige dekkvinger og mer eller mindre rødlige antenner og bein. De ligner særlig på slekten Xantholinus, men kan skilles fra disse på at hodet har fire lengdefurer i den fremre delen, og på at maksillarpalpenes ytterste ledd er fint og krumt. Hodet er forholdsvis stort og flatt, tydelig lengre enn bredt, svart, svært blankt og grovt punktert, med markerte, omtrent rettvinklede bakhjørner og tydelig "hals". Pronotum er rektangulært, tydelig lengre enn bredt, også svært blankt, med to buede rekker av grove punktgroper. Dekkvingene har avrundede "skuldre", er til sammen litt bredere enn pronotum med rette, parallelle ytterkanter. Innerkantene, som danner sømmen i midten, er litt buede, men ikke så tydelig som hos Xantholinus-artene.
Levevis
Som den slanke, kortbeinte kroppsformen kunne tyde på, er Leptacinus-artene gravende og tilbringer mye av tiden under jorda. De kan også finnes under steiner. Som vanlig for kortvinger er de rovdyr som lever av ulike slags smådyr.
Aldri mer tretten
Aldri mer 13 er en langfilm fra 1996 regissert av Sirin Eide.
Handlingen
Syvende-klassingen Rikke er 13 år gammel og en av de mest populære jentene i klassen. Men en dag dukker det en fremmed jente opp som innleder med å ta plassen hennes i klasserommet, og Rikke misliker denne nye eleven fra første stund. Etter hvert som Bea, den nye eleven, finner seg svært så godt til rette i klassen, utvikles det et usunt konkurranse-forhold mellom Rikke og Bea. Dette kulminerer med at de nesten setter fyr på hele skolen. De to må skvære opp i alle disse utfordringene før de kan bli venninner, og utforske ungdomstidas gleder og sorger sammen.
Oseaniamesterskapet i basketball for menn 2011
Oseaniamesterskapet i basketball for menn 2011 ble arrangert i Australia i 2011.
Arthur Eugen Størksen
Størksen gikk i lære hos bakemester Wiese. Etter noen års praksis startet han sin egen virksomhet i 1934, Helleveiens bakeri og konditori. Denne ble senere overtatt av Størksens eldste sønn.
I 1918 stiftet han sammen med Bernhard Nilsen og Gustav Larsen Sportsklubben Trane i Bergen. Han hadde mange verv i klubben, inklusive formannsvervet. Størksen var sentral i byggingen Tranehytten på byfjellet i Bergen, innviet 1948. Han ble utnevnt til æresmedlem i Trane i 1968.
Florina Sorina Hulpan
Hun representerte Romania under Sommer-OL 2016 i Rio de Janeiro, der hun ikke fullførte konkurransen i 69 kg.
Hun representerer CS Botoșani.
Ontholestes
Ontholestes er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet 17 arter, to av dem er funnet i Norge.
Utseende
Store, kraftige kortvinger med store, sigdformede kjever. Hele kroppen er dekket med bestøving og helt matt, bestøvingen er avvekslende gulgrå og svart, slik at hele billen får et sjakkbrettmønster. Hodet er stort og bredt med markerte, rettvinklede bakhjørner. Pronotum har skarpt vinklede forhjørner.
Levevis
Som de fleste andre kortvinger er Ontholestes-artene rovdyr. De kan ofte finnes ved åtsler, der de trolig livnærer seg av andre insekter som spiser der.
Rhynchophorinae
Rhynchophorinae er en gruppe av biller i overfamilien snutebiller (Curculionoidea).
Kjell Rune Flo
Kjell Rune Flo (født 11. april 1961) er en norsk tidligere fotballspiller. Han ble hentet til Molde Fotballklubb i 1990 og spilte i sin eneste sesong for klubben fast i Tippeligaen. Han spilte femten seriekamper fra start den sesongen og skåret tre mål, og gikk glipp av de syv andre seriekampene grunnet en kneskade han pådro seg da laget røk ut av NM mot. Hans yngre bror, Jostein Flo, hadde spilt for Molde siden 1987. Kjell Rune Flo returnerte til Stryn til sesongen 1991.
Rhynchophorinae
Utseende
Små til store (opptil 50 millimeter) snutebiller, de fleste av artene forholdsvis store til snutebiller å være, og gruppen omfatter de største av alle snutebiller. Kroppsformen er vanligvis avlang og mer eller mindre sylindrisk, og de har en lang, krum snute som er rund i tverrsnitt. Grunnfargen er vanligvis mørkebrun eller svart, men de har ofte rødlige eller hvite tegninger. Hodet er forholdsvis lite med store fasettøyne. Hos noen arter møtes fasettøynene på undersiden av hodet. I midten er hodet trukket ut til en lang snute. Antennene sitter festet på sidene av snuten. Disse består av et langt indre ledd, en midtre svøpe (funiculus) på 4-6 ledd, og en ytre, tre-leddet kølle. Antennene er knebøyde mellom det første leddet og svøpen. Brystskjoldet (pronotum) er forholdsvis stort, omtrent så langt som bredt, med rundede sider. Det er gjerne kraftig punktert, men mangler tydelige groper eller furer. Dekkvingene er gjerne omtrent så brede som brystskjoldet, avlange og parallellsidige, ofte med tydelige punktrekker. Beina er forholdsvis kraftige og middels lange, forbeina kan være sterkt forlengede. Lårene kan ha en tann på undersiden. Føttene er fem-leddete, det fjerde leddet varierer i størrelse fra ganske stort og tydelig til meget lite og nesten usynlig. Det tredje leddet er tolappet.
Kjell Rune Flo
Sønnen Ulrik Flo er også fotballspiller. De tidligere landslagsspillerne Jostein Flo, Jarle Flo og Tore André Flo er yngre brødre av Kjell Rune Flo. De har ytterligere en bror, Bjarte Flo, som også spilte fotball for Stryn fotball. De tidligere fotballspillerne Håvard Flo og Kjetil Flo er deres søskenbarn.
I likhet med sin bror Jostein, var Kjell Rune Flo en habil høydehopper.
Rhynchophorinae
Levevis
De fleste av artene lever i tropene på enfrøbladete planter, særlig på palmer (Arecaceae), arter i ananasfamilien (Bromeliacaceae) og orkidéer (Orchidaceae), også på gress (Poaceae) og halvgress (Juncaceae). Unntaket mellom de artene som lever på levende planter er slekten Rhodobaenus som lever på kurvplantefamilien (Asteraceae), en tofrøbladet gruppe. Larvene minerer vanligvis inne i stengler og skudd. Det finnes også noen arter som ser ut til å være knyttet til død ved, og noen (i slekten Sitophilus) lever på lagrede matvarer. Ursnutebillene er mest tallrike i lavlands-regnskoger i tropene.
Skadedyr
Noen av ursnutebillene er betydelige skadegjørere. Artene i slekten Sitophilus lever på korn, frø og andre lagrede matvarer. Kornsnutebillen (Sitophilus granarius) gjør særlig mye skade på lagret korn. Denne billen er 3 –5 mm lang og brun. Hver hunn kan legge 150-200 egg. Hun gnager et hull i et korn, legger et egg der og forsegler hullet. Larven utvikler seg inne i kornet og huler det etter hvert helt ut slik at bare skallet blir igjen. Kornsnutebillen er avhengig av relativt høye temperaturer og høy luftfuktighet – fuktighetsinnholdet i kornet må være minst 10 % og luftfuktigheten minst 50 %. Billene kan gå gjennom flere generasjoner på et år. Som de fleste andre skadedyr på lagrede matvarer stammer artene i slekten Sitophilus fra varme områder, men er i dag spredt over det meste av verden. De kan ikke overleve utendørs i Norge. Sitophilus oryzae er også funnet innendørs i Norge, men har ikke etablert permanente kolonier her. En tredje art, Sitophilus linearis, angriper belger og frø av tamarind i tropiske områder. Andre arter er skadedyr på levende planter. Polytus mellerborgii og Cosmopolites sordidus gjør skade på bananplanter, og har spredt seg til de områdene der disse blir dyrket. Artene i slekten Sphenopterus gjør skade på mais. Noen arter kan også gjøre skade på orkidéer og planter i ananasfamilien som blir dyrket som prydplanter.
Oseaniamesterskapet i basketball for menn 2013
Oseaniamesterskapet i basketball for menn 2013 ble arrangert på New Zealand og i Australia i 2013.
Karen Putzer
Karen Putzer (født 29. september 1978 i Bozen) er en italiensk tidligere alpinist. Hun er tredobbelt juniorverdensmester og vant én OL-medalje og to VM-medaljer. Hennes sterkeste disipliner var super-G og storslalåm.
Bare 16 år gammel debuterte Karen Putzer i verdenscupen 23. januar 1995. Året etter ble hun juniorverdensmester i storslalåm i Hoch-Ybrig. I 1997 fulgte to nye junior-VM-titler i super-G og storslalåm i Schladming.
23. januar 1998 tok hun en sterk tredjeplass i super-G-rennet i Cortina d'Ampezzo, hennes første pallplassering i verdenscupen. Hun greide ikke å følge opp fremgangen i OL 1998 i Nagano eller i junior-VM 1998 i Megève. Det store gjennombruddet kom først sesongen deretter, da hun 19. februar 1999 vant sitt første verdenscuprenn, Super-G-rennet i St. Moritz.
Under VM 2001 i Sankt Anton am Arlberg tok Putzer to medaljer, sølv i storslalåm og bronse i kombinasjonen. Hun fikk en ny medalje under OL 2002 i Salt Lake City, der hun tok tredjeplassen i super-G. I 2002/03 hadde hun sin sterkeste sesong i verdenscupen. Med fem seire i enkeltrenn kom hun på andreplass i totalsammendraget, ett fattig poeng bak svenske Anja Pärson.
Karen Putzer var mye plaget av korsbåndskader den neste sesongen, og kjørte bare to renn. I 2005 var hun tilbake i verdenstoppen med flere plasseringer blant de ti fremste, og en pallplassering. I sesongen 2005/06 var hennes sterkeste plassering en åttendeplass, og ved sesongslutt måtte hun gjennomgå en hofteoprasjon. I januar 2007 gjorde hun et sterkt comeback ved å vinne storslalåmrennet i Cortina d'Ampezzo.
Verdenscup
Karen Putzer vant åtte verdenscuprenn:
Anastasiya Mikhalenka
Anastasiya Mikhalenka (født 8. desember 1995) er en belarusisk vektløfter.
Hun representerte Belarus under Sommer-OL 2016 i Rio de Janeiro, der hun ikke fullførte konkurransen i 69 kg.
Prototypen – en av mange
Prototypen – en av mange er en norsk TV-film regissert av Hans Otto Nicolaysen. Manuset ble skrevet av Sam O. Kjenne og Jahn Pedersen. Stykket ble sendt i Fjernsynsteatret 22. april 1975.
Vidar Andersen
Vidar Andersen (født 23. februar 1952) er en norsk lokalpolitiker (FrP) og varaordfører i Sandefjord. Andersen var 1. vararepresentant fra Vestfold til Stortinget i perioden 2001 til 2005, og møtte totalt 69 dager.
Praehelichus
Praehelichus er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.
Utseende
Små til middelsstore, avlange, blanke, mørke mudderbiller. De ligner overflatisk på familien elvebiller (Elmidae), noe navnet spiller på. Antennene er vanligvis kortere enn hodets bredde, og består av 3-13, vanligvis 8-11, ledd. De to innerste leddene er mye lengre enn de andre, og de ytterste leddene synes ofte som et lite vedheng på det store andre leddet. Den 5-6 ytterste leddene danner en avlang kølle, eller de har kamaktige utvekster. Dekkvingene er forholdsvis avlange og smale. Beina er slanke, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.
Levevis
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. Denne slekten utmerker seg ved at larvene er nokså rent landlevende. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.
Utbredelse
Slekten er utbredt i Asia.
Ivan Näsberg
Ivan Tarek Fjellstad Näsberg (født 22. april 1996) er en norsk fotballspiller som spiller for den greske klubben PAOK.
Han har vært i Vålerenga siden han var fem år gammel. Han fikk sin offisielle debut for Vålerenga i en alder av 17 år, da han den 7. juli 2013 ble byttet inn mot Simon Larsen etter pause i en kamp mot Viking.
Leydi Solís
Leydi Solís (født 17. februar 1990) er en colombiansk vektløfter.
Hun representerte Colombia under Sommer-OL 2016 i Rio de Janeiro, der hun ble nummer 4 i 69 kg.
Mimocratotragus
Mimocratotragus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En stor (40 - 50 millimeter), avlang, rød trebukk, antenner og bein er mørke. Antennene er litt lengre enn kroppen, det innerste leddet er stort, trekantet, delvis rødt. Hvert enkelt ledd er mer eller mindre klubbeformet. Pronotum er tønneformet, bredere enn langt, noe smalere enn de jevnbrede dekkvingene.
Levevis
Disse billene har larver som lever i død ved av løvtrær, ofte like under barken.
Utbredelse
Arten er utbredt i det sørlige Kina.
Sørli Idrettsforening
{{Infoboks idrettslag mønster_ha1 = _red_stripes
FFFFFF| sokker1
Sørli Idrettsforening (stiftet 30. oktober 1929) var et norsk idrettslag fra nedre Kampen og Tøyen i Oslo. Sørli drev med fotball, ishockey og skisport og var før krigen medlem av Arbeidernes Idrettsforbund. Klubben hadde lenge egen hoppbakke på Ola Narr på Tøyen og arrangerte fra 1947 skiskole for barn.
Idrettslaget Lynild (stiftet 1945), som for det meste drev med bordtennis, gikk inn i Sørli i 1969. I 1998 gikk Sørli IF sammen med Etterstad under navnet Sportsklubben Etterstad/Sørli, men i 1999 ble klubben nedlagt.
Knut «Kuppern» Johannesen begynte sin idrettskarriere i Sørli IF i 1945. Roar Antonsen representerte klubben som formann i Norges Skiforbund i perioden 1960–1964.
Legends of Tomorrow
Legends of Tomorrow er en amerikansk fjernsynsserie skapt av Greg Berlanti, Marc Guggenheim, Andrew Kreisberg og Phil Klemmer.
Serien, basert på tegneseriefigurer av DC Comics, sendes på The CW og hadde premiere 21. januar 2016. Den er en spin-off av Arrow og The Flash, med handling fra samme «univers».
Handling
I sesong én opplever Time Master Rip Hunter at den udødelige tyrannen Vandal Savage som erobret jordkloden og drepte Rips kone og sønn. I mellomtiden snur organisasjonen han sverget seg til mot ham. Med til hensikt å redde menneskeheten og hevne drapene på familien sin, rekrutterer Rip et team av superhelter og skurker, bestående av Ray Palmer / Atom, Sara Lance / White Canary, Martin Stein og Jefferso«n Jax» Jackson / Firestorm, Kendra Saunders / Hawkgirl, Carter Hall / Hawkman, Leonard Snart / Captain Cold og Mick Rory / Heat Wave, som våger seg gjennom tid og rom på et stjålet tidsskip, Wave-rider, for å stoppe Savages makt-overtakelse på jorden. I mellomtiden sender andre Tids Master Chronos etter Rip Hunter for å ha forstyrret tidslinjen, og i de siste episodene av Sesong 1 viser det seg at Tids Masters faktisk samarbeidet med Vandal Savage hele tiden.
I Sesong to, etter å ha beseiret Time Masters, forsvinner Rip Hunter fra leget. Sara Lance tar ansvar for resten av laget som fortsetter å beskytte tidslinjen mot avvik. De får selskap av historikeren Nate Heywood / Citizen Steel, som senere får evnen til å forandre seg selv til stål etter eget ønske, og Justice Society of America-medlem Amaya Jiwe / Vixen, slutter seg til laget deres for å forfølge Eobard Thawne / Reverse-Flash. Etter å ha fått vite om Spear of Destiny, en eldgammel artefakt som kan omskrive virkeligheten, rekrutterer Thawne flere andre skurker fra forskjellige tidsperioder for å grunnlegge Legion of Doom. Etter å ha fått tak i spydet, beseirer Sara imidlertid Thawne og legionen hans.
I Sesong tre er Rip Hunter med på å grunnlegge Time Bureau for å erstatte Time Masters, og gir legendene sparken for å forårsake anakronismer. Når Bureau-agenten Ava Sharpe blir tatt til fange, blir Rip tvunget til å ta «Legends of Tomorrow» ut av pensjonist-tilværelsen deres. Men samtidig grunnlegger en demonisk enhet, Mallus, en kult ledet av Darhks datter Nora. The Legends of Tomorrow, assistert av Wally West, må samarbeide i deres forsøk på å beseire Mallus. I Sesong fire, oppdager Legens at «Mallus» ikke var den eneste demonen som har stukket av og er nå på frifot. I tillegg manipulerer Neron et Time Bureau-medlem, Gary Green, til å arbeide for ham.
Mot slutten av sesongen ødelegger en duplikat av Waverider originalen, og sørger for at alle Legendene blir sittende fast i 1925 i Texas. I Sesong syv arbeider Legendene sammen for å finne en vei tilbake til deres egen tid, etter det som skjedde med Waverider. De veien til New York City, for å oppsøke vitenskapsmannen Gwyn Davies som sies å ha oppfunnet en ny mulighet for tidsreiser - i håp om at dette endelig kan være muligheten deres for å returnere hjem.
Luis Abinader
Luis Rodolfo Abinader Corona (født 12. juli 1967 i Santo Domingo i Den dominikanske republikk) er en økonom, forretningsmann og politiker fra Den dominikanske republikk som for tiden er landets 54. president. Han representerte Det moderne revolusjonære parti (Partido Revolucionario Moderno, PRM) i presidentvalgene både i 2016 og 2020.
Bakgrunn
Luis Abinader er sønn av den libanesiskættede forretningsmannen og politikeren José Rafael Abinader Wasaf og hans hustru Rosa Sula Corona Caba, hvis forfedre var fra Kanariøyene. Selv skulle Luis gifte seg innen det libanesisk-dominikanske miljø: Hans kone Raquel Arbaje Soni der datte av forretningsmannen Elías Arbaje Farah og Margarita Soni, begge med libanesiske innvandrerforeldre. De libanesiske røttene er tilbake til kristne områder, med overveiende maronittisk men også noe gresk-ortodoks og melkittisk befolkning.
Abinader har økonomisk utdannelse fra Instituto Politécnico Loyola og Instituto Tecnológico de Santo Domingo. Han har også studert ved flere høyskoler i USA, blant annet Harvard University.
Visepresident
I 2005 ble han valgt til visepresident i Det dominikanske revolusjonære parti (Partido Revolucionario Dominicano, PRD) og i 2012 stilte han som deres kandidat i presidentvalget uten å nå opp. I 2016 stilte han på nytt og nå også med støtte fra Det dominikanske humanistpartiet (Partido Humanista Dominicano, PHD), men heller ikke denne gangen ble han valgt. Den sittende presidenten, Danilo Medina, ble gjenvalgt.
President
Ved presidentvalget i 2020 stilte Abinander opp på nytt og vant. Han fikk denne gangen, som også i 2016, hjelp av sin rådgiver Rudy Giuliani som senere også ble rådgiver og advokat for Donald Trump. Han ble innsatt i presidentembedet 16. august 2020.
Under Abinaders lederskap har Den dominikanske republikk fått sterkere økonomiske og diplomatiske bånd til USA. Landet har blant annet stemt sammen med USA for å opprettholde boikotten mot Iran.
I oktober 2021 dukket hans navn opp i Pandora Papers.
Ellen Margrethe Wefald
Ellen Margrethe Wefald (født Ellen Margrethe Fevang 18. september 1980) er en norsk tidligere padler som representerte Tønsberg Kajakklubb.
Hun vant 52 NM-gull og 85 NM-medaljer i perioden 1996–2007.
Hun var fire hundredeler fra å kvalifisere seg til Sommer-OL 2004.
Oseaniamesterskapet i basketball for menn 2015
Oseaniamesterskapet i basketball for menn 2015 ble arrangert på New Zealand og i Australia i 2015.
Grafton
Grafton er en australsk by som ligger i New South Wales.
Den har 10 408 innbyggere (2016).
Stig Atle Frey
Stig Atle Frey (født 1971) er en norsk tidligere judoutøver fra Kristiansund som representerte Norsk Judo og Jiu-jitsu Klubb.
Han vant 7 NM-medaljer i perioden 1993–2002.
Griffith
Griffith er en australsk by som ligger i New South Wales.
Den har 18 196 innbyggere (2016).
Hochschule für Musik und Theater Leipzig
Hochschule für Musik und Theater «Felix Mendelssohn Bartholdy» Leipzig (forkortet HMT Leipzig) er en statlig høgskole i Leipzig. Den ble grunnlagt i 1843 av pianisten, komponisten og kapellmester ved Gewandhausorkesteret, Felix Mendelssohn Bartholdy under navnet Conservatorium der Musik, og er den eldste musikkhøgskolen i Tyskland. Den utviklet seg raskt til å bli en av de mest velrenommerte i Europa.
Høgskolens navn
Høyskolen har hatt flere navn
Kjente studenter
Et utvalg kjente studenter ved skolen:
Kolur
I astronomi er kolur hver av de to storsirklene på himmelkulen der den ene går gjennom himmelpolene og jevndøgnspunktene og den andre går gjennom himmelpolene og solvervspunktene. Den førstnevnte kalles jevndøgnskolur og den sistnevnte kalles solvervskolur. Solvervskoluren går for øvrig også gjennom ekliptikkens poler.
Den europeiske sjakkunion
Den europeiske sjakkunion er en internasjonal, uavhengig forening for europeisk sjakk, med hovedkontor i Beograd.
Romanum
Romanum eller den gammelromerske bekjennelse er en svært gammel kristen trosbekjennelse, og regnes som grunnteksten til de fleste antikke trosbekjennelser av vestlig type. Den apostoliske trosbekjennelse som brukes av de fleste kirkesamfunn i Norge, bygger i stor grad på Romanum.
Den europeiske sjakkunion
Medlemsforbund
Hviterussland og Russland ble 5. mars 2022 suspendert som en reaksjon på Russlands invasjon av Ukraina 2022.
Romanum
Romanum ble opprinnelig skrevet på gresk, som var gudstjenestespråk i de kristne menighetene i Roma fram til ca år 200. Bekjennelsen er derfor senest fra dette tidspunktet, men den har røtter lenger tilbake i Oldkirken. En likelydende, eller nesten likelydende bekjennelse, er kjent fra ca år 140. Vi kjenner til at Romanum ble brukt i forbindelse med katekese og dåp i menigheten i Roma på 200-tallet e.Kr.
Norsk tekst
Romanum lyder slik i Oskar Skarsaune sin norske oversettelse:.
Martin Gran (ishockeyspiller)
Martin Gran (født 12. november 1996 i Hamar) er en norsk ishockeyspiller. Han spiller løper og er høyreving for Fjordkraftligaen-klubben Lillehammer Ishockeyklubb siden 2019/20-sesongen. Han har også spilt på U18 og U20-landslag.
Gran er fra Hamar og har Storhamar Hockey som moderklubb. Han debuterte på A-lagsnivå i 2014 og spilte for Storhamar fram til 2017. Gran fikk ikke fornyet A-lagskontrakt med Storhamar. Han står bokført med 36 målpoeng på 176 kamper for Hamar-klubben. Gran fikk etterhvert kontrakt med østerrikske Kitzbüheler EC i Alps Hockey League og spilte en sesong for klubben. Etter endt sesong fikk Gran en sesong på Fassa i Italia. Sommeren 2019 dro han til Lillehammer Ishockeyklubb.
Hamed Bakayoko
Hamed Bakayoko (født 8. mars 1965 i Abidjan, død 10. mars 2021 i Freiburg ) var en ivoriansk politiker som var statsminister i Elfenbenskysten fra 8. juli 2020 til han døde 10. mars 2021.
Karriere
Bakayoko ble fungerende statsminister 2. mai 2020 da landets statsminister Amadou Gon Coulibaly ble innlagt på sykehus i Frankrike med hjerteproblemer. Coulibaly kom tilbake 2. juli og gjenopptok arbeidet, men under en uke senere ble han syk og døde under et regjeringsmøte. Bakayoko overtok igjen som fungerende og 30. juli 2020 ble han innsatt som statsminister.
Lake Macquarie
Lake Macquarie er en australsk by som ligger i New South Wales.
Den har 213 845 innbyggere (2021) og dekker et areal på 648,64 km².
Arkeologiåret 1659
Arkeologiåret 1659 er en oversikt over blant annet utgravninger, fødte og avdøde personer med tilknytning til arkeologi i 1659.
Referanser
1659 in archaeology
Unge lovende
Unge lovende er en norsk dramaserie som gikk på NRK-TV fra 2015 til 2018. Serien handler om livene til tre venninner i 20-årene i Oslo som prøver å følge drømmene sine. Serien ble skapt av Siri Seljeseth. Hovedrollene spilles av Seljeseth, Gine Cornelia Pedersen og Alexandra Gjerpen. Serien ble produsert av Monster Scripted.
I tillegg til å bli vist på lineært TV, ble serien ble lagt ut på strømmeplattformen NRK Nett-TV.
Bakgrunn
Seljeseth fant inspirasjon til serien i sitt eget liv som standup-komiker i USA, og spesielt en opplevelse der hun ble nektet innreise i landet fordi hun ikke kunne dokumentere at hun var i stand til å forsørge seg selv.
Priser og utmerkelser
Unge Lovende har vunnet tre fagpriser under Gullruten: Gullruten 2016 i klassen «Beste manus TV-drama» (Siri Seljeseth, Mads Løken og Birgitte Wegener), Gullruten 2017 i klassen «Beste klipp TV-drama» (Karsten Meinich, Thomas Grotmol og Trude Lirhus) og Gullruten 2018 i klassen «Beste klipp TV-drama» (Karsten Meinich, Thomas Grotmol og Trude Lirhus). I tillegg har serien vært nominert i klassene «Beste TV-drama» (2016 og 2019), «Beste kvinnelige skuespiller» (Gine Cornelia Pedersen i 2016 og 2017, Alexandra Gjerpen i 2016), «Beste nye programserie» (2016), «Beste regi TV-drama» (2016, 2017 og 2019) og «beste klipp, TV-drama» (2019).
Sesong 1
Den første sesongen introduserer de tre hovedrollene: Elise, Alex og Nenne. Elise får ikke fornyet visumet sitt til USA, og må derfor bli værende i hovedstaden en periode. Hjemme treffer hun på Anders, og flere ting fører til ett komplisert forhold de to i mellom. Alex søker seg inn på Teaterhøgskolen og sliter med selvtilitten til siste opptaksprøve. Nenne forsøker å gi ut sin egen bok, men må gjøre flere utradisjonelle trekk for å få til drømmen om bokutgivelse.
Maitland
Maitland er en australsk by som ligger i New South Wales.
Den har 1 885 innbyggere (2016).
Halloween Ends
Halloween Ends er en amerikansk slasher-film fra 2022, regissert av David Gordon Green. Han var også med på å skrive manus, sammen med Danny McBride. Dette var en oppfølger til Halloween Kills (fra 2021).
Hovedrollene spilles av Jamie Lee Curtis, Andi Matichak og Rohan Campbell. Historien var sentrert rundt Corey Cunningham, en ung mann som blir forelsket i Laurie Strodes barnebarn, men han dreper en rekke personer - samtidig som Michael Myers dukker opp igjen. Filmen hadde premiere i USA i oktober 2022, og ble distribuert av Universal Pictures.
Handling
På Halloween-kvelden i 2019 sitter den 21 år gamle Corey Cunningham barnevakt for en ung gutt som heter Jeremy, som drar en spøk på Corey ved å låse ham inne på loftet. Akkurat i det Jeremys foreldre kommer hjem, sparker Corey opp døren opp og velter ved et uhell Jeremy over et rekkverk til hans død. Corey blir anklaget for å ha myrdet Jeremy med vilje, men han blir frikjent for drap. Tre år senere sliter byen Haddonfield, Illinois, fremdeles etter Michael Myers siste drapsorgie i 2018 - men siden den gang har han vært forsvunnet.
Laurie Strode skriver en memoar, etter å ha kjøpt et nytt hus og bor sammen med barnebarnet hennes Allyson, som nå arbeider som sykepleier. På vei hjem blir Allysons jevnaldrende Corey plaget av mobbere, og skader seg selv i prosessen. Laurie tar ham med til legekontoret hvor Allyson jobber. Allyson og Corey utvikler et forhold, og deltar senere på en Halloween-fest. Men etter en krangel med Allyson, forlater Corey festen og støter på de samme mobberne en gang til - som kaster ham ned fra en bro. Han blir dratt inn i kloakken og kvalt av Michael Myers, som til slutt lar ham gå. I det han kryper ut, blir Corey truet av en hjemløs mann. I en slåsskamp knivstikker Corey mannen til døde, før han flykter sin vei.
Corey oppsøker Allyson igjen, og de går på et stevnemøte. De blir avbrutt av Allysons tidligere kjæreste, politimannen Doug Mulaney, som trakasserer dem begge. Corey lokker senere politimannen inn i et kloakkanlegg. Michael dukker opp og dreper Doug, til Coreys glede. Allyson blir forbigått ved en forfremmelse på jobben, til fordel for en annen sykepleier som har en affære med doktoren. Senere den kvelden dreper Corey den samme legen hjemme, samtidig som sykepleieren blir myrdet av Michael Myers. Allyson er uvitende til alt dette, men planlegger å forlate Haddonfield på grunn av tidligere traumer, men Laurie Strode blir stadig mer mistenksom overfor Corey. 31. oktober vender Corey tilbake til kloakken, og kjemper mot Michael om masken hans. I mellomtiden krangler Laurie og Allyson, og Allyson klandrer også Laurie for Michaels handlinger. Den kvelden tar Corey hevn på mobberne som plaget ham tidligere. Deretter fortsetter han med å drepe moren sin, samt en Discjockey ved en lokal radiostasjon - som hadde plaget ham tidligere.
Orange (Australia)
Orange er en australsk by som ligger i New South Wales.
Den har 38 097 innbyggere (2016) og dekker et areal på 285 km².
Venus’ fødsel
Venus' fødsel (italiensk: Nascita di Venere) er et maleri fra 1486 av den italienske renessansemaleren Sandro Botticelli. Kunstneren fikk i oppdrag av Medicifamilien i Firenze, særlig av Lorenzo di Pierfrancesco de' Medici under innflytelse av sin fetter Lorenzo de' Medici, en nær venn av Botticelli. Bildet avbilder gudinnen Venus (greske Afrodite) som fødes fra havets skum som en voksen kvinne, og ankommer kysten i den ikoniske motivet Venus Anadyomene.
Bildet framstiller en klassisk mytologiske emne, framfor å være et kristent motiv, hvor de førkristne vestavinden Zefyros og nymfen Kloris som driver opp kjærlighetsgudinnen Venus på stranden. Der blir hun tatt imot av vårens gudinne Flora som rekker henne en purpurkappe. Rosene som daler ned henspiller på vårens første blomstring, og på fruktbarhetens og kjærlighetens gudinne. Maleriet er i dag utstilt i Uffizigalleriet i Firenze.
Bildet var nytt for sin tid, en naken kvinne hadde ikke blitt fremstilt på denne måten i full størrelse siden antikken. Mens nakenhet i kristen middelalderkunst var uttrykk for uskyld, var det hos Boticelli uttrykk for dyd slik romerne og grekerne gjorde i antikken. Tittelen var ikke Botticellis men skriver seg fra Vasaris kunstnerbiografier. Tittelen er også misvisende fordi bildet viser Venus som stiger i land på den greske øya Kythera. Bildet har antikke forbilder, men figuren har andre proporsjoner (lengre hals og ansikt, smalere skuldre og rundere mage).
Humanistisk interesse for antikken
På siste halvdel av 1400-tallet var Firenze preget av den humanistiske filosofien nyplatonismen, hvilket også var årsaken til at Lorenzo de' Medici i 1469 grunnla et humanistiske lærested, såkalt «Platons akademi» i hyllest og inspirasjon etter antikkens opprinnelige Platons akademi. I det florentinske akademi kom og møtes tidens kunstnere, forfattere og medlemmer av Medicifamilien for å føre diskusjoner om humanismens filosofi og klassiske forebilder. Bestillingen av et mytologisk verk hadde sin bakgrunn i denne interessen.
Mange av antikkens myter og mytologi og antikkens forfattere hadde vært kjent gjennom hele middelalderen, men de fikk ny interesse og ble kjent blant velutdannede lekmenn under den italienske renessansen da italienerne lidenskapelig forsøkte å gjenoppvekke Romas tidligere storhet. De oppfattet mytene som noe mer enn kun muntre eller vakre eventyr. De hadde en forestilling om at de gamle eide en høyere form for visdom som var skjult i de antikke mytene. For medicienes lærde var legenden om Venus' fødsel et mystisk symbol på skjønnhetens guddommelige tilsynekomst.
Botticellis bilde La Primavera («Våren») fra ca 1482 var et av de første mytologiske bilder siden antikken, og målte 2,02 ganger 3,14 meter. Det var av en størrelse som tidligere var reservert for kristne religiøse bilder. De tidlige kjente kunstverker av dette format for private hjem, var billedtepper med høviske riddermotiver vevd i Frankrike og Flandern fra tidlig på 1400-tallet. Veggtepper var de mest kostbare kunstverker av stort format, og mer kostbare enn malerier. Det er mulig at Botticellis La Primavera, som framstiller en gruppe mytologiske figurer i en hage, i sin tid ble bestilt som et billigere erstatning for et langt mer kostbart veggteppe.
Både La Primavera og Botticellis senere Venus' fødsel, 1,72 meter høyt og 2,78 meter langt, har en billedteppelignende kvalitet ved dens flate komposisjon og manglende perspektiviske dybde. Botticellis åndelige slektskap med gotiske kvaliteter er ofte bemerket i hans «utsøkt, bortimot edle, grasiøse og bortimot vektløse figurer, så forskjellige fra de til Masaccio, Piero della Francesca og Uccello.»
Forbilder
Botticellis framstilling av Venus som fødes av havets skum har klassiske forbilder, særlig et i sin tid meget beundret maleri av Apelles fra Kos på 300-tallet f.Kr. Dette bildet er tapt, men er beskrevet av Plinius den eldre i hans encyklopedisk verk Naturalis Historia og med anekdoten at den store Apelles benyttet hetæren Kampaspe som var Aleksander den stores elskerinne som modell for sin Afrodite. Framstillingen av den nakne Venus stående på et harpeskjell, et symbol på den kvinnelige vulva, kalles for Venus Anadyomene («Venus stiger opp av havet»). Motivet var populært i antikken og et veggmaleri fra Pompeii viser en naken Venus liggende på et åpent skjell. Andre tidlige Venus Anadyomene-motiver er den venetianske skulptøren Antonio Lombardos relieff fra ca 1516. Tizian malte også motivet i sin Venus Anadyomene ca 1520.
Også i Venus' særegne positur hvor hun med den ene armen dekker brystene og med den andre skrittet har klassiske forbilder. Det er svært likt Praxiteles' antikke skulptur av Afrodite. Venus svarer til den greske Afrodite. Slike statuer eller positurer kalles «Venus pudica» eller «blyg/dydig Venus». Posituren minner også om Venus de' Medici, en hellenistisk marmorskulptur fra 100-tallet e.Kr. som var Medicifamiliens samling og som Botticelli hadde anledning til å studere. Venus' fødsel ble trolig bestilt av Medici-familien.
Beskrivelse
Botticellis bilde står Venus i sentrum i bildet, frontal og naken i komposisjonen, sky og dydig dekker hun til sine bryster med den ene hånden, og med det lange røde håret skjuler hun underlivet. Bildet er ikke vanskelig å lese: Venus er nettopp steget opp av havet, stående på et stort kamskjell. Til venstre blir hun blåst opp av to svevende vindguder, en mannlig guddom med en kvinnelig guddom omfavnende bak ham. På motsatt side står en nymfe, kledd i hvit kjole og langt rødt hår som er i ferd med å dekke til kjærlighetsgudinnen med purpurkappe. Et regn av roser faller ned over figurene, antagelig et fruktbarhetssymbol. Bakgrunnen er uvesentlig, havet går ut mot horisonten, og til høyre, bak nymfen ses en kystlinje og stammene til tre trær.
I henhold til kunsthistorikeren Ernst Gombrich lyktes Botticelli i hva som Antonio del Pollaiuolo ikke hadde greid. Hos Pollaiuolo hvor perspektivet var av stor betydning, var komposisjonen blitt livløst grunnet dens strenge symmetri. Botticelli lykkes ved at han oppga det som Pollaiuolo forsøkte å bevare. Botticellis figurer er mindre legemlige og er heller ikke like korrekt tegnet som hos Pollaiuolo. Men Botticellis Venus er så vakker i sin grasiøse positur at tilskuerne ikke blir oppmerksom på at halsen er unaturlig lang, de skrå skuldrene og den merkelige måten som venstre arm er festet til kroppen. De friheter som Botticelli har tatt med naturen er for å få en vakker kontur, og det «forhøyer bildets harmoni og skjønnhet fordi de understreker inntrykket av et uendelig skjønt og vart vesen som er ført inn til være kyster som en gave fra himmelen.»
Botticellis kunst var aldri helt forpliktet til naturalismen; i sammenligning med hans samtidige Domenico Ghirlandaio, ga Botticelli sjelden vekt og tyngde til sine figurer og ytterst sjelden benyttet han dyp perspektiv rom. I Venus' fødsel er hennes kropp anatomisk usannsynlig med forlenget nakke og torso. Hennes positur er umulig; skjønt hun står i en klassisk contrapposto er hennes vekt lagt for tungt på venstre fot for at posituren kan bli holdt. Hennes posisjonering mot kanten av kamskjellet ville ha fått det til å tippe over, noe som henviser til at hun er uten virkelig vekt. Figurene har heller ingen skygger. Til sammen understreker det at det er fantasibilde.
Hva betydde motivet for renessansens mennesker på slutten av 1400-tallet? Et svar kan finnes i et astrologisk formet brev som Marsilio Ficino, leder for Platon-akademiet i Firenze, skrev i 1478 til Lorenzo di Pierfrancesco de' Medici. Ficino hadde særlig interesse for s utdannelsen til den unge mannen på ikke mer enn 14 eller 15 år. Ficino anbefalte gutten å fokusere på Venus som representerte menneskeheten, «en nymfe av utmerket tekkelighet født av himmelen og mer enn andre elsket av den høyeste Gud. Hennes sjel og sinn er Kjærlighet og Nestekjærlighet, hennes øyne er Verdighet og Storsinnethet, hennes hender Gavmildhet og Herlighet, føttene er Tekkelighet og Ærbarhet...» Denne blandingen av astrologi, klassisk mytologi og kristen moral er typisk for de nyplatoniske tanker i renessansens Firenze. Interessen i antikken ble fulgt av en irrasjonell interesse i astrologi, og intet adelig hoff var komplett uten en astrolog som kunne stille horoskoper, til tross for at astrologi var fordømt av kirken som nonsens og avgudstro.
I Botticellis Venus' fødsel og Primavera, malte fortellinger med allusjoner til moteriktig filosofi, finnes det en form for «forfinelsens utsvevelser, en frustrert esoterisk kvalitet. Dog, og her ligger et av historiens paradokser, de er blant de mest malerier i dag.»
Bilder
Bilder omtalt eller for kunsthistorisk sammenligning (klikk for forstørrelse):
Halloween Kills
Halloween Kills er en amerikansk slasher-film fra 2021, regissert av David Gordon Green. Dette var en oppfølger til Halloween: Resurrection fra 2002, og den tolvte filmen i Halloween-serien. Hovedrollene spilles av Jamie Lee Curtis og James Jude Courtney, som gjentar rollene deres som henholdsvis Laurie Strode og Michael Myers. Filmen begynner der den forrige filmen i Halloween-serien sluttet. En oppfølger, Halloween Ends, ble publisert i 2022.
Handling
Den 31. oktober 1978 skyter Frank Hawkins ved et uhell partneren sin og dreper ham, mens han forsøker å redde ham fra Michael Myers. Han forhindrer også Dr. Samuel Loomis i å henrette Michael. Førti år senere, 31. oktober 2018, etter å ha blitt knivstukket og etterlatt for å dø av Dr. Ranbir Sartain, blir Hawkins funnet av Cameron Elam - som får tak i en ambulanse. Hawkins angrer på at han ikke tillot Michaels henrettelse, og lover at denne gangen skal han drepe Michael en gang for alle. Michael Myers angriper flere av Lauries naboer. Han dreper først en mann ved å knivstikke ham, og deretter spidder mannens kone i halsen med et lysrør.
Deretter begynner han å reise tilbake til hjem-byen Haddonfield. Laurie, datteren Karen og barnebarnet Allyson, sammen med flere andre innbygger i byen, får vite at Michael Myers igjen er på vei mot Hadonfield. og de bevæpner seg for å håndtere denne trusselen. Lance Tivoli, en annen domfelt fra Smith's Grove Psychiatric Hospital stakk av sammen med Michael Myers i det bussen de satt i krasjet. Han ankommer den samme byen, og blir forvekslet med Michael. Når flere av de andre innbyggerne tar opp jakten på han, hopper Lance ut av et vindu til sin død.
Svanedal kraftverk
Svanedal kraftverk er vannkraftverk i Eigersund kommune i Rogaland.
Det er et minikraftverk som ligger midt inne i et forretningsbygg i sentrum av Egersund.
Installert effekt er 400 kW. Årsproduksjon er 0,6 GWh. Fallhøyden er 9 meter.
Turbinen er en vertikal kaplan, slukeevne 5.0 m³/s.
Capsula interna
Capsula interna består av en bred streng av nervtrådar (hvit substans) som går mellom nucleus lentiformis og nucleus caudatus fra cortex ned til talamus.
Hans Petter Langtangen
Hans Petter Langtangen (født 3. januar 1962, død 10. oktober 2016) var en norsk forsker innen feltene mekanikk og biomedisinsk informatikk. Langtangen ledet Senter for biomedisinske beregninger, et av Forskningsrådets sentre for fremragende forskning. Han var professor ved Universitetet i Oslo, og utga en rekke vitenskapelige tekster i publikasjoner og bokform i tillegg til å være ansvarlig redaktør i SIAM Journal on Scientific Computing og redaksjonsmedlem i syv andre vitenskapelige journaler.